A4-0106/99

Απόφαση σχετικά με την κοινή θέση (ΕΚ) αριθ. 47/98 που καθόρισε το Συμβούλιο για την έκδοση της απόφασης του Ευρωπαϊκού Κοινοβουλίου και του Συμβουλίου που αφορά τη θέσπιση κοινοτικής δράσης για την εκδήλωση «Πολιτιστική Πρωτεύουσα της Ευρώπης» για το διάστημα 2005 έως 2019 (9268/1/98 - C4-0493/98 - 97/0290(COD))(Διαδικασία συναπόφασης: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη τη κοινή θέση του Συμβουλίου 9268/1/98 - C4-0493/98 - 97/0290(COD) ((EE C 285 της 14.9.1998, σελ. 5)),

- έχοντας υπόψη τη γνωμοδότηση της πρώτης ανάγνωσης ((ΕΕ C 152 της 18.5.1998, σελ. 55)) στην πρόταση της Επιτροπής προς το Ευρωπαϊκό Κοινοβούλιο και το Συμβούλιο COM(97)0549 ((ΕΕ C 362 της 28.11.1997, σελ. 12)),

- έχοντας υπόψη την τροποποιημένη πρόταση της Επιτροπής COM(98)0350 ((ΕΕ C 208 της 4.7.1998, σελ. 6)),

- έχοντας υπόψη το άρθρο 189 Β, παράγραφος 2, σημείο γ), της Συνθήκης ΕΚ,

- έχοντας υπόψη το άρθρο 70 του Κανονισμού,

- έχοντας υπόψη τη δήλωση πρόθεσης για την απόρριψη της κοινής θέσης ((ΣΠ της συνεδρίασης της 13.1.1999, Μέρος II, σημείο 4))

- έχοντας υπόψη τη σύσταση για τη δεύτερη ανάγνωση της Επιτροπής Πολιτισμού, Νεότητας, Παιδείας και Μέσων Ενημέρωσης (A4-0106/99)

1. τροποποιεί ως ακολούθως την κοινή θέση[semigr ]

2. καλεί την Επιτροπή να αποφανθεί ευνοϊκά επί των τροπολογιών του Κοινοβουλίου στη γνωμοδότηση που καλείται να συντάξει σύμφωνα με το άρθρο 189 B, παράγραφος 2, εδάφιο δ), της Συνθήκης ΕΚ[semigr ]

3. καλεί το Συμβούλιο να εγκρίνει όλες τις τροπολογίες του Κοινοβουλίου, να τροποποιήσει αναλόγως την κοινή θέση του και να εκδώσει οριστικά την πράξη[semigr ]

4. αναθέτει στον Πρόεδρό του να διαβιβάσει την παρούσα απόφαση στο Συμβούλιο και την Επιτροπή.

(Τροπολογία 1)

Αιτιολογική σκέψη 11

>Αρχικό κείμενο>

(11) ότι μέχρι τώρα προβλεπόταν μια κοινοτική συνδρομή για την «Ευρωπαϊκή Πολιτιστική Πόλη» και για τον «Ευρωπαϊκό Πολιτιστικό Μήνα» στο πλαίσιο του προγράμματος Καλειδοσκόπιο το οποίο λήγει το 1998,

>Κείμενο μετά την ψηφοφορία στο ΕΚ>

(11) ότι μέχρι τώρα προβλεπόταν μια κοινοτική συνδρομή για την «Ευρωπαϊκή Πολιτιστική Πόλη» και για τον «Ευρωπαϊκό Πολιτιστικό Μήνα» στο πλαίσιο του προγράμματος Καλειδοσκόπιο το οποίο λήγει το

1999,

(Τροπολογία 2)

Άρθρο 2, πρώτο εδάφιο

>Αρχικό κείμενο>

Κάθε κράτος μέλος μπορεί να προτείνει την υποψηφιότητα μιας πόλης ως Πολιτιστικής Πρωτεύουσας της Ευρώπης, εκ περιτροπής, όπως ορίζεται στο Παράρτημα Ι. Η υποψηφιότητα αυτή κοινοποιείται στο Ευρωπαϊκό Κοινοβούλιο, το Συμβούλιο, την Ευρωπαϊκή Επιτροπή και την Επιτροπή των Περιφερειών το αργότερο τέσσερα έτη πριν από την έναρξη της εκδήλωσης.

>Κείμενο μετά την ψηφοφορία στο ΕΚ>

Μια πόλη ενός κράτους μέλους ορίζεται ως Πολιτιστική Πρωτεύουσα της Ευρώπης, εκ περιτροπής, όπως ορίζεται στο Παράρτημα Ι. Η χρονολογική σειρά που προβλέπεται στο Παράρτημα Ι μπορεί να τροποποιηθεί μετά από κοινή συμφωνία μεταξύ των ενδιαφερομένων κρατών μελών. Η υποψηφιότητα ή οιυποψηφιότητες αυτές κοινοποιούνται στο Ευρωπαϊκό Κοινοβούλιο, το Συμβούλιο, την Ευρωπαϊκή Επιτροπή και την Επιτροπή των Περιφερειών, από το ενδιαφερόμενο κράτος μέλος με ενδεχόμενη σχετική σύσταση το αργότερο τέσσερα έτη πριν από την έναρξη της εκδήλωσης.

(Τροπολογία 3)

Άρθρο 2, εδάφιο 1α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Η Επιτροπή συνιστά κατ' έτος κριτική επιτροπή η οποία συντάσσει έκθεση για την/ή τις υποψηφιότητες που έχουν υποβληθεί στη βάση των στόχων και χαρακτηριστικών της παρούσας δράσης. Η επιτροπή αυτή αποτελείται από επτά ανεξάρτητες προσωπικότητες του πολιτιστικού τομέα, δύο από τις οποίες ορίζονται από το Ευρωπαϊκό Κοινοβούλιο, δύο από το Συμβούλιο, δύο από την Επιτροπή και ένας από την Επιτροπή Περιφερειών. Η κριτική επιτροπή υποβάλλει την έκθεσή της στην Επιτροπή, το Ευρωπαϊκό Κοινοβούλιο και το Συμβούλιο.

(Τροπολογία 4)

Άρθρο 2, δεύτερο εδάφιο

>Αρχικό κείμενο>

Με την επιφύλαξη τυχόν αλλαγής της χρονολογικής σειράς που προβλέπεται στο Παράρτημα Ι, κατόπιν αμοιβαίας συμφωνίας μεταξύ των ενδιαφερομένων κρατών μελών, το Συμβούλιο ύστερα από σύσταση της Επιτροπής, ορίζει επισήμως κάθε πόλη ως Πολιτιστική Πρωτεύουσα της Ευρώπης για το έτος για το οποίο έχει προταθεί η υποψηφιότητά της.

>Κείμενο μετά την ψηφοφορία στο ΕΚ>

Το Ευρωπαϊκό Κοινοβούλιο μπορεί να απευθύνει στην Επιτροπή γνώμη για την ή τις υποψηφιότητες εντός προθεσμίας τριών μηνών μετά από τη λήψη της έκθεσης. Το Συμβούλιο ύστερα από σύσταση της Επιτροπής, που συντάσσεται στη βάση της γνωμοδότησης του Ευρωπαϊκού Κοινοβουλίου και της έκθεσης της κριτικής επιτροπής, ορίζει επισήμως μία πόλη ως Πολιτιστική Πρωτεύουσα της Ευρώπης για το έτος για το οποίο έχει προταθεί η υποψηφιότητά της.

(Τροπολογία 5)

Άρθρο 2α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 2α

Ο φάκελος υποψηφιότητας περιλαμβάνει ένα πολιτιστικό σχέδιο, ευρωπαϊκής διάστασης, το οποίο βασίζεται κυρίως στην πολιτιστική συνεργασία, σύμφωνα με τους στόχους και τις δράσεις που προβλέπονται από το άρθρο 128 της Συνθήκης ΕΚ.

>Αρχικό κείμενο>

>Κείμενο μετά την ψηφοφορία στο ΕΚ>

Ο φάκελος καθορίζει σε ποιό μέτρο η υποψήφια ευρωπαϊκή πόλη προτίθεται:

>Αρχικό κείμενο>

>Κείμενο μετά την ψηφοφορία στο ΕΚ>

- να προωθήσει τα κοινά ευρωπαϊκά πολιτιστικά ρεύματα που είτε η ίδια ενέπνευσε, είτε συνέβαλε σημαντικά στη δημιουργία τους,

>Αρχικό κείμενο>

>Κείμενο μετά την ψηφοφορία στο ΕΚ>

- να προωθήσει εκδηλώσεις από κοινού με πολιτιστικούς φορείς άλλων πόλεων των κρατών μελών, οδηγώντας έτσι στην καθιέρωση μιας σταθερής πολιτιστικής συνεργασίας, και να ευνοήσει την κυκλοφορία των εν λόγω εκδηλώσεων στην Ευρωπαϊκή Ένωση,

>Αρχικό κείμενο>

>Κείμενο μετά την ψηφοφορία στο ΕΚ>

- να υποστηρίξει και να ενισχύσει τη δημιουργία, η οποία αποτελεί βασικό στοιχείο κάθε πολιτιστικής πολιτικής,

>Αρχικό κείμενο>

>Κείμενο μετά την ψηφοφορία στο ΕΚ>

- να εξασφαλίσει την κινητοποίηση και τη συμμετοχή στο σχέδιο μεγάλων στρωμάτων του πληθυσμού, και κατά συνέπεια να εγγυηθεί την κοινωνική διάσταση της δράσης και την επέκτασή της πέραν του έτους των εκδηλώσεων,

>Αρχικό κείμενο>

>Κείμενο μετά την ψηφοφορία στο ΕΚ>

- να προωθήσει την υποδοχή των πολιτών της Ένωσης και να ευνοήσει την ευρύτερη δυνατή διάδοση των προβλεπομένων εκδηλώσεων ανατρέχοντας σε όλα τα πολυμέσα,

>Αρχικό κείμενο>

>Κείμενο μετά την ψηφοφορία στο ΕΚ>

- να προωθήσει το διάλογο μεταξύ των πολιτισμών της Ευρώπης και άλλων πολιτισμών του κόσμου και, με το πνεύμα αυτό, να ενισχύσει το άνοιγμα προς τους άλλους λαούς και την κατανόηση μεταξύ των λαών οι οποίες αποτελούν θεμελιώδεις πολιτιστικές αξίες,

>Αρχικό κείμενο>

>Κείμενο μετά την ψηφοφορία στο ΕΚ>

- να αξιοποιήσει την ιστορική κληρονομιά, την αστική αρχιτεκτονική, καθώς και την ποιότητα ζωής στην πόλη.

(Τροπολογία 6)

Άρθρο 4

>Αρχικό κείμενο>

Κάθε ορισθείσα πόλη θα πρέπει να καταρτίζει πρόγραμμα πολιτιστικών εκδηλώσεων, προβάλλοντας την πολιτιστική ιδιομορφία και κληρονομιά της καθώς και τη θέση της στην κοινή πολιτιστική κληρονομιά, και εντάσσοντας στις εκδηλώσεις πολιτιστικούς φορείς άλλων ευρωπαϊκών χωρών, προκειμένου να καθιερωθεί διαρκής συνεργασία. Κατ' αρχήν, το πρόγραμμα αυτό θα πρέπει να διαρκεί ένα έτος αλλά, κατ' εξαίρεσιν, οι ορισθείσες πόλεις έχουν τη δυνατότητα να επιλέξουν και μικρότερο χρονικό διάστημα. Οι πόλεις μπορούν εφ' όσον θέλουν να περιλάβουν και την γύρω περιοχή στο πρόγραμμά τους. Θα πρέπει να υπάρχει σύνδεσμος μεταξύ των προγραμμάτων των πόλεων που έχουν ορισθεί το ίδιο έτος.

>Κείμενο μετά την ψηφοφορία στο ΕΚ>

Κάθε πόλη καταρτίζει πρόγραμμα πολιτιστικών εκδηλώσεων, προβάλλοντας την πολιτιστική ιδιομορφία και κληρονομιά της καθώς και τη θέση της στην κοινή πολιτιστική κληρονομιά, και εντάσσοντας στις εκδηλώσεις πολιτιστικούς φορείς άλλων ευρωπαϊκών χωρών, προκειμένου να καθιερωθεί διαρκής συνεργασία.

Κατά την προετοιμασία του προγράμματός της, η ορισθείσα πόλη θα έπρεπε, εκτός από τα στοιχεία που προαναφέραμε, να λαμβάνει υπόψη, στο μέτρο του δυνατού, τον κατάλογο στον οποίο περιέχεται ο προγραμματισμός και τα κριτήρια αξιολόγησης και ο οποίος περιλαμβάνεται στο Παράρτημα ΙΙ. Κατ' αρχήν, το πρόγραμμα αυτό θα πρέπει να διαρκεί ένα έτος αλλά, κατ' εξαίρεσιν, οι ορισθείσες πόλεις έχουν τη δυνατότητα να επιλέξουν και μικρότερο χρονικό διάστημα. Οι πόλεις μπορούν εφ' όσον θέλουν να περιλάβουν και την γύρω περιοχή στο πρόγραμμά τους. Θα πρέπει να υπάρχει σύνδεσμος μεταξύ των προγραμμάτων των πόλεων που έχουν ορισθεί το ίδιο έτος.

(Τροπολογία 7)

Άρθρο 5

>Αρχικό κείμενο>

Άρθρο 5

Προκειμένου να διατηρηθεί η πολιτιστική αξία της δράσης :

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

- ο κατάλογος στον οποίο περιέχεται ο προγραμματισμός και τα κριτήρια αξιολόγησης του Παραρτήματος ΙΙ, θα πρέπει να ληφθεί υπόψη, στο μέγιστο δυνατό βαθμό, από τις πόλεις κατά την κατάρτιση των προγραμμάτων τους,

>Κείμενο μετά την ψηφοφορία στο ΕΚ>

>Αρχικό κείμενο>

- οι ορισθείσες πόλεις θα πρέπει να υποβάλουν σχέδιο του προγράμματός τους, τουλάχιστον 6 μήνες πριν από την έναρξη της εκδήλωσης, στο Ευρωπαϊκό Κοινοβούλιο, το Συμβούλιο και την Επιτροπή των Περιφερειών,

>Κείμενο μετά την ψηφοφορία στο ΕΚ>

>Αρχικό κείμενο>

- τα προαναφερόμενα στο πρώτο εδάφιο κριτήρια θα πρέπει επίσης να λαμβάνονται υπόψη και από την Επιτροπή όταν αξιολογεί τα πρόγραμμα της κάθε πόλης.

>Κείμενο μετά την ψηφοφορία στο ΕΚ>

>Αρχικό κείμενο>

Η Επιτροπή συγκροτεί μια επιτροπή προσανατολισμού με γνωστές προσωπικότητες των πολιτιστικών κύκλων. Δύο από τα μέλη της επιτροπής διορίζονται από το Ευρωπαϊκό Κοινοβούλιο, δύο από το Συμβούλιο, δύο από την Επιτροπή και ένα από την Επιτροπή των Περιφερειών. Η επιτροπή παρέχει συμβουλές στην Επιτροπή για την εφαρμογή της απόφασης. Εάν το ζητήσουν τα κράτη μέλη ή οι ενδιαφερόμενες τρίτες χώρες, η επιτροπή μπορεί να τους παράσχει συμβουλές για την επιλογή μιας πόλης ως υποψήφιας.

>Κείμενο μετά την ψηφοφορία στο ΕΚ>

(Τροπολογία 8)

Άρθρο 6

>Αρχικό κείμενο>

Η Επιτροπή καταρτίζει ετησίως έκθεση για την αξιολόγηση των αποτελεσμάτων των εκδηλώσεων του προηγουμένου έτους, στην οποία περιλαμβάνεται ανάλυση εκ μέρους των διοργανωτών. Η έκθεση αυτή υποβάλλεται στο Ευρωπαϊκό Κοινοβούλιο, το Συμβούλιο και την Επιτροπή των Περιφερειών. Η Επιτροπή μπορεί επίσης να διατυπώνει προτάσεις αναθεώρησης της παρούσας απόφασης τις οποίες κρίνει αναγκαίες για την ομαλή εφαρμογή της δράσης αυτής.

>Κείμενο μετά την ψηφοφορία στο ΕΚ>

Η Επιτροπή καταρτίζει ετησίως έκθεση για την αξιολόγηση των αποτελεσμάτων των εκδηλώσεων του προηγουμένου έτους, στην οποία περιλαμβάνεται ανάλυση εκ μέρους των διοργανωτών. Η έκθεση αυτή υποβάλλεται στο Ευρωπαϊκό Κοινοβούλιο, το Συμβούλιο και την Επιτροπή των Περιφερειών. Η Επιτροπή μπορεί επίσης να διατυπώνει προτάσεις αναθεώρησης της παρούσας απόφασης τις οποίες κρίνει αναγκαίες για την ομαλή εφαρμογή της δράσης αυτής,

ιδίως ενόψει της μελλοντικής διεύρυνσης της Ευρωπαϊκής Ένωσης.